Document ID: 32010R0246

KOMISSION ASETUS (EU) N:o 246/2010,
annettu 23 päivänä maaliskuuta 2010,
asetuksen (ETY) N:o 989/89 muuttamisesta toppaliivien yhdistettyyn nimikkeistöön luokittelun osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
CN-koodeihin 6101, 6102, 6201 ja 6202 kuuluvien anorakkien, tuulipuseroiden sekä niiden kaltaisten tavaroiden luokitteluperusteista säädetään annetussa komission asetuksessa (ETY) N:o 989/89 (2).
(2)
Edellä mainittuihin nimikkeisiin kuuluvia vaatteita käytetään yleensä kaiken muun vaatetuksen päällä, ja ne on tarkoitettu suojaamaan säältä (nimikkeitä 6101, 6102, 6201 ja 6202 koskevat harmonoidun järjestelmän selitykset, ensimmäinen kappale), mistä syystä anorakeissa, tuulipuseroissa ja -takeissa sekä näihin nimikkeisiin kuuluvissa niiden kaltaisissa vaatteissa on oltava pitkät hihat. Toppaliivien, vaikkei niissä ole hihoja lainkaan, olisi kuuluttava näihin nimikkeisiin, koska niitä käytetään kaiken muun vaatetuksen päällä, ne on tarkoitettu suojaamaan säältä ja ne ovat topattuja (katso myös nimikkeitä 6101, 6102, 6201 ja 6202 koskevat harmonoidun järjestelmän selitykset, toinen kappale).
(3)
Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen tulkinnan varmistamiseksi toppaliivien luokittelun osalta on tarpeen täsmentää, että toppaliivit on luokiteltava nimikkeisiin 6101, 6102, 6201 ja 6202, vaikkei niissä ole hihoja.
(4)
Sen vuoksi asetusta (ETY) N:o 989/89 olisi muutettava.
(5)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Lisätään asetuksen (ETY) N:o 989/89 1 artiklaan kohta seuraavasti:
”Ensimmäisestä kohdasta poiketen toppaliivit, vaikkei niissä ole hihoja lainkaan, kuuluvat näihin nimikkeisiin.”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä maaliskuuta 2010.

Labels: 3
1